আমি এ বছর বাণিজ্য বিভাগ থেকে এইচএসসি পরীক্ষায় অংশগ্রহণ করবো। বাণিজ্য বিভাগ থেকে পরীক্ষা দেওয়ার পর আমি সামনে আমার ক্যারিয়ার কীভাবে গড়তে পারবো ? আমার ছোটবেলা থেকে স্বপ্ন আমি ঢাকা চারুকলায় পড়বো। সে ক্ষেত্রে আমার কী কী যোগ্যতা থাকতে হবে ? এবং এখানে ভর্তি হওয়ার জন্য কী কী করতে হয় ? সেখানে আমার ক্যারিয়ার কেমন হবে ? প্রিয়াংকা  রহমান চাকলাপাড়া, ঝিনাইদহ। বাণিজ্য বিভাগ থেকে এইচএসসি পরীক্ষা দিয়ে বাণিজ্য বিভাগের যে কোনো বিষয় থেকেই স্নাতক ও স্নাতোকোত্তর ডিগ্রী অর্জন করতে পারলে ভালো ক্যারিয়ার গড়ে তোলা যায়। আর চারুকলায় ভর্তি হতে চাইলে অবশ্যই আঁঁকাআঁঁকির হাত থাকতে হবে। চারুকলার ভর্তি পরীক্ষায় থিওরির পাশাপাশি ব্যবহারিক পরীক্ষায় প্রার্থীদের আঁঁকার যোগ্যতা পরীক্ষা করা হয়। অতএব, সেই যোগ্যতা থাকতে হবে। আর চারুকলায় পড়ালেখা করে বহুমুখী ক্যারিয়ার গড়ার সুযোগ রয়েছে। প্রিয় পাঠক, কোন বিষয়ে ক্যারিয়ার সম্ভাবনা কতটুকু ? পড়াশুনা শেষে কেমন হবে আপনার পেশা।  অর্থাত্] ক্যারিয়ার গঠন সংক্রান্ত যে কোন প্রশ্ন আমাদের কাছে লিখে পাঠাতে পারেন। চিঠি লেখার ঠিকানা- বিভাগীয় সম্পাদক, ক্যারিয়ার, দৈনিক ইত্তেফাক, ৪০ কারওয়ান বাজার, ঢাকা। ইমেইল : career.ittefaq@yahoo.com